张大猷（），字允升，一字武程，湖广黄州府黄陂县人。明朝政治人物。父张万镒。万历二十三年（1595年）登乙未科进士，初授徐闻县知县，二十九年以才调香山县。会税珰李凤谋驻香山，大猷抗言曰：香山弹丸孤城，近海瘴疠，诚非税使所宜。且番情叵测，万一犯及命使，如朝廷威德何。珰沮而止，诸大吏咸韪之。未几，奸人附珰，罗织邑民四十余人，珰命私人往逮，大猷不可。俄复有人诱珰採矿，珰集亡命千百，分踞诸山，淫掠横行。大猷密白制按，立擒首恶置之法。居常廉洁自励，以教化为己任。建育英馆课士，听讼平恕，每以天良开谕之。满六载，以治最